അലക്സാണ്ടറിന്‌ 16 വയസ്സുള്ളപ്പോൾ അരിസ്റ്റോട്ടിലിന്റെ കീഴിലെ പഠനം അവസാനിച്ചു.ഫിലിപ്പ്‌ രാജാവ്‌ ബൈസാന്റിയത്തിനെതിരെ യുദ്ധത്തിന്‌ പോയപ്പോൾ രാജകൊട്ടാരത്തിന്റെയും പരിസര പ്രദേശത്തിന്റെയും ചുമതല അലക്സാണ്ടറിനായി. ഫിലിപ്പിന്റെ അഭാവം മുതലെടുത്ത്‌ താർസിയൻ വർഗ്ഗത്തിലെ “മേഡി” വിഭാഗക്കാർ
മാസിഡോണിയക്കെതിരെ കലാപം ആരംഭിച്ചു.അലക്സാണ്ടർ ഇതിനോട്‌ പെട്ടെന്ന്‌ പ്രതികരിച്ചു.അലക്സാണ്ടർ അവരുടെ പ്രദേശത്തേക്ക്‌ കുതിച്ചു.കലാപം അടിച്ചമർത്തി.തദ്ദേശിയരെ പുറത്താക്കി അദ്ദേഹം ഗ്രീക്ക്കാരുടെ കോളനി സ്ഥപിച്ചു.അതാണ്‌ “അലക്സാണ്ടർ പോളിസ്‌” എന്നറിയപ്പെട്ടത്‌.
ഫിലിപ്പ്‌ തിരിച്ച്‌ വന്നതിനു ശേഷം അലക്സാണ്ടറിനേയും കുറച്ച്‌ സൈന്യത്തയും തെക്കൻ ത്രാസി(Thrace)ലെ കലാപം തടയാൻ അയച്ചു.അതിലും അലക്സാണ്ടർ വിജയിച്ചു.
ബി.സി.338ൽ ഫിലിപ്പിനും സൈന്യത്തിനോടൊപ്പം പതിനെട്ട്ക്കാരനായ അലക്സാണ്ടറും തെർമൊപയ്‌ലേ(Thermopylae)യിലൂടെ തീബൻ കാവൽ സൈന്യത്തെ നേരിട്ടു.ഇലാറ്റിയ(Elatea) നഗരത്തെ കൈവശമാക്കൻ പുറപ്പെട്ടു.കുറച്ച്‌ ദിവസം കൊണ്ട്‌ ഏഥൻസും തീബസും മാർച്ച്‌ ചെയ്തു.ഡിമോസ്തെനെസ്‌(Demosthenes)ആയിരുന്നു ഏഥീനിയന്മാരെ നയിച്ചിരുന്നത്‌.അവർ മാസിഡോണിയക്കെതിരെ യുദ്ധം ചെയ്യാൻ തീബസിനോട്‌ സഹായം അഭ്യർത്ഥിച്ചു.ഏഥൻസും ഫിലിപ്പും അവർടെ ദൂതന്മാരെ തീബ്സ്ലേക്ക്‌ അയച്ചു.
ആഥൻസിനൊപ്പം ചേരാന്നാണ്‌ തീബസ്‌ തീരുമാനിച്ചത്‌.ഫിലിപ്പ്‌ ആംപിസ്സ(Amphissa)യിലൂടെ മാർച്ച്‌ ചെയ്തു ഡെമോസ്തെനെസ്‌ അയച്ച കൂലിപടയാളികളെ പിടിച്ച്‌ നഗരത്തെ കീഴടങ്ങൽ അംഗീകരിപ്പിച്ചു.ഫിലിപ്പ്‌ തിരിച്ച്‌ ഇലറ്റിയയിൽ എത്തി ഏഥൻസിനും തീബസിനും സമാധാന ശ്രമമെന്ന നിലയിൽ അവസാനമായി കീഴടങ്ങാൻ സന്ദേശം നൽകി,എന്നാൽ രണ്ടു പേരും ആ നിർദ്ദേശം തള്ളുകയാണ്‌ ചെയ്തത്‌.

തെക്ക്‌ വശത്തു കൂടെ ഫിലിപ്പ്‌ മാർച്ച്‌ ചെയ്തു ബൊയൊഷിയ(Boeotia)യിലെ ചേരൊനിയ(Chaeronea)യിൽ വച്ച്‌ എതിരാളികൾ അദ്ദേഹത്തെ തടഞ്ഞു.പിന്നെ
പൊരിഞ്ഞ പോരാട്ടം തന്നെ നടന്നു.ഫിലിപ്പ്‌ സേനയുടെ വലതു വശവും അലക്സാണ്ടർ സേനയുടെ ഇടതു വശവും കൂടെ ഫിലിപ്പിന്റെ വിശ്വസ്തരായ ജനറൽമാരും നയിച്ചു.പഴയ രേഖകൾ പ്രകാരം പല സമയത്തും ഇരു വശത്തിനും കടുത്ത പ്രയാസങ്ങൽ നേരിട്ടു.ഫിലിപ്പ്‌ തന്ത്രപൂർവം തന്റെ സേനയെ പിൻവലിച്ചു,എണ്ണത്തിൽ കൂടുതലായിരുന്ന യുദ്ധാനുഭവമില്ലാത്ത അഥീനിയൻ സൈനികർ അവരെ പിന്തുടർന്നു.അതോടെ അവരുടെ വരി മുറിഞ്ഞു.അലക്സാണ്ടറാണ്‌ തീബൻ സേനയുടെ വരി മുറിച്ചത്‌,പിന്നാലെ ഫിലിപ്പിന്റെ ജനറൽമാരും.ചിന്നഭിന്നമായ എതിരാളികൾക്ക്‌ നാശനഷ്ടങ്ങളുണ്ടായി.ഫിലിപ്പ്‌ സേനയെ മുന്നോട്ട്‌ പോകാനും എതിരാളികളെ വളയാനും ഉത്തരവിട്ടു.അതോടെ അഥീനിയക്കാർ യുദ്ധത്തിൽ തോറ്റു.തീബസ്‌ വളയപ്പെട്ടു.ഇടതു വശത്ത്‌ ഒറ്റക്ക്‌ പൊരുതി അവരും പരാജയപ്പെട്ടു.ചറൊനിയയിലെ യുദ്ധത്തിനു ശേഷം ഫിലിപ്പും പെലോപൊന്നിസ്‌(Peloponnis)ലേക്ക്‌
മാർച്ച്‌ ചെയ്തു.അവിടത്തെ എല്ലാ നഗരത്തിലും ഇവർക്ക്‌ മികച്ച സ്വീകരണമാണ്‌ ലഭിച്ചത്‌ .എന്നാലും സ്പാർട്ട്‌(Sparta) അവരെ സ്വീകരിച്ചില്ലങ്കിലും യുദ്ധം ചെയ്യാൻ
തയ്യാറായില്ല.കോരിന്ത്‌(Corinth)ൽ വച്ച്‌ ഫിലിപ്പ്‌ “ഹെല്ലനിക്‌ ഉടംബടി” (പഴയ കാലത്ത്‌ ഗ്രീക്‌-പേർഷ്യൻ യുദ്ധത്തിലെ പേർഷ്യൻ വിരുദ്ധ ഉടംബടി)കൊണ്ട്‌ വന്നു.സ്പാർട്ട
ഒഴികെ മറ്റ്‌ മിക്ക ഗ്രീക്ക്‌ നഗരത്തിലും ഈ ഉടംബടി പ്രാബല്യത്തിൽ വന്നു.ഫിലിപ്പ്‌ “ഹെഗെമോൻ”(Hegemon)(പരമൊന്നതനായ സേനാനായകൻ) എന്ന്‌ സ്വയം നാമകരണം
ചെയ്യുകയും പേർഷ്യൻ സാമ്രാജ്യം ആക്രമിക്കുകയാണ്‌ ലക്ഷ്യമെന്ന്‌ പ്രഖ്യപ്പിക്കുകയും ചെയ്തു.

പ്രശ്നങ്ങളും സംഭവങ്ങളും
ഗോർഡിയൻ കെട്ട്
ഇന്ത്യയിലേക്ക്
യുദ്ധ രംഗത്തേക്ക്‌